ROMÂNIA
JUDEȚUL CONSTANȚA
UNITATEA ADMINISTRATIV-TERITORIALĂ CUZA VODĂ
PRIMAR

REFERAT DE APROBARE NR. 4430/13.06.2025
LA PROIECTUL DE HOTĂRÂRE PRIVIND  ACCEPTAREA OFERTEI DE DONAȚIE A DL. HORNEȚ NECULAE ȘI DNA HORNEȚ EUGENIA, PENTRU IMOBILUL SITUAT ÎN INTRAVILANUL LOCALITĂȚII CUZA VODĂ, ÎNN SUPRAFAȚĂ DE 820 MP, NR. CADASTRAL 102472, ÎNSCRIS ÎN CARTEA FUNCIARĂ NR. 102472

În conformitate cu prevederile art. 129 alin. (2) lit. c), alin. (6) lit. b) și art. 139 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și ale art. 1011 și următoarele din Codul Civil privind contractul de donație, se propune spre aprobare Proiectul de hotărâre privind acceptarea ofertei de donație făcută de către domnul Horneț Neculae și doamna Horneț Eugenia.
Cei doi donatori și-au exprimat intenția de a dona cu titlu gratuit imobilul situat în intravilanul localității Cuza Vodă, în suprafață de 820 mp, identificat cu numărul cadastral 102472, înscris în cartea funciară nr. 102472 a localității Cuza Vodă.
Scopul acestei donații este sprijinirea interesului public, în vederea integrării acestui imobil în domeniul public  al comunei, urmând a fi utilizat în conformitate cu nevoile comunității locale. Acceptarea donației reprezintă un act de responsabilitate și respect față de gestul altruist al donatorilor și o oportunitate de dezvoltare pentru comună.
Imobilul propus spre donație este liber de sarcini, fapt ce rezultă din extrasul de carte funciară anexat, și se încadrează în prevederile legale privind bunurile ce pot fi dobândite cu titlu gratuit de către unitățile administrativ-teritoriale.
Având în vedere cele prezentate, consider oportună și necesară adoptarea unei hotărâri de consiliu local privind acceptarea ofertei de donație.
PROPUN
Aprobarea Proiectului de hotărâre privind acceptarea donației formulate de către dl. Horneț Neculae și dna Horneț Eugenia, constând în imobilul situat în intravilanul localității Cuza Vodă, în suprafață de 820 mp, identificat prin numărul cadastral 102472.
PRIMAR,
VIOREL  DULGHERU
